Synir Levi: Gersjon, Kehat og Merari. Synir Kehats: Amram, Jizhar, Hebron og Uzziel. Synir Amrams: Áron, Móses og Mirjam. Synir Árons: Nádab, Ábihu, Eleazar og Ítámar. Eleazar gat Pinehas; Pinehas gat Ábisjua; Ábisjua gat Bukki; Bukki gat Uzzi; Uzzi gat Zeraja; Zeraja gat Merajot; Merajot gat Ámarja; Ámarja gat Áhitub; Áhitub gat Zádok; Zádok gat Áhimáaz; Áhimáaz gat Ázarja; Ázarja gat Jóhanan; Jóhanan gat Ázarja, sum var prestur í tí templi, sum Sálomon bygdi í Jerúsalem. Ázarja gat Ámarja; Ámarja gat Áhitub; Áhitub gat Zádok; Zádok gat Sjallum; Sjallum gat Hilkia; Hilkia gat Ázarja; Ázarja gat Seraja; Seraja gat Józadak. Men Józadak fór við, tá ið Harrin læt Júda og Jerúsalem verða herleidd av Nebukadnezari. Synir Levi: Gersjon, Kehat og Merari. Hesi vóru nøvn Gersjons sona: Libni og Sjimei. Synir Kehats: Amram, Jizhar, Hebron og Uzziel. Synir Merari: Máli og Musji. Hesar vóru ættargreinir teirra eftir ættarfedrum teirra. Av Gersjoni eru komnir: Sonur hansara Libni, sonur hansara Jáhat, sonur hansara Zimma, sonur hansara Jóa, sonur hansara Iddo, sonur hansara Zera, sonur hansara Jeáterai. Synir Kehats: Sonur hansara Amminadab, sonur hansara Kóra, sonur hansara Assir, sonur hansara Elkana, sonur hansara Ebjasaf, sonur hansara Assir, sonur hansara Táhat, sonur hansara Uriel, sonur hansara Uzzia og sonur hansara Sjául. Synir Elkana: Ámasai og Áhimot; sonur hansara Elkana, sonur hansara Zófai, sonur hansara Tóhu, sonur hansara Eliab, sonur hansara Jeróham, sonur hansara Elkana og sonur hansara Sámuel. Synir Sámuels: Jóel, hin frumgitni, og hin annar Ábia. Synir Merari: Máli, sonur hansara Libni, sonur hansara Sjimei, sonur hansara Uzza, sonur hansara Sjimea, sonur hansara Haggija og sonur hansara Ásaja. Hesir eru teir, ið Dávid setti til at skipa songinum í húsi Harrans, eftir at ørkin hevði funnið hvíldarstað, og sum intu tænastu frammi fyri bústaði samfundartjaldsins sum sangarar, hagar til Sálomon bygdi hús Harrans í Jerúsalem; teir intu tænastu eftir teimum reglum, ið teimum vóru ásettar. Og hesir eru teir, sum intu hesa tænastu og synir teirra: Av Kehatitum sangarin Heman Jóelsson, Sámuelssonar, Elkanasonar, Jeróhamssonar, Elielssonar, Tóasonar, Zufssonar, Elkanasonar, Máhatssonar, Ámasaisonar, Elkanasonar, Jóelssonar, Ázarjasonar, Zefanjasonar, Táhatssonar, Assirssonar, Ebjasafssonar, Kórasonar, Jizharssonar, Kehatssonar, Levisonar, Ísraelssonar. Og bróðir hansara Ásaf stóð honum við høgru lið: Ásaf Berekjason, Sjimeasonar, Mikaelssonar, Báasejasonar, Malkijasonar, Etnisonar, Zerasonar, Ádajasonar, Etanssonar, Zimmasonar, Sjimeisonar, Jáhatssonar, Gersjonssonar, Levisonar. Og brøður teirra, synir Merari, stóðu til vinstru: Etan Kisjison, Abdisonar, Mallukssonar, Hásjabjasonar, Ámazjasonar, Hilkiasonar, Amzisonar, Bánisonar, Sjemerssonar, Málisonar, Musjisonar, Merarisonar, Levisonar. Brøður teirra Levitarnir vóru settir yvir øllum starvi við tempulbústað Guðs. Men Áron og synir hans ofraðu á brennioffuraltarinum og á roykilsisaltarinum; teir intu alla tænastu í tí alraheilagasta og veittu Ísrael sáttargerð, beint so sum Móses, tænari Guðs, hevði boðið. Synir Árons vóru hesir: Sonur hansara Eleazar, sonur hansara Pinehas, sonur hansara Ábisjua, sonur hansara Bukki, sonur hansara Uzzi, sonur hansara Zeraja, sonur hansara Merajot, sonur hansara Ámarja, sonur hansara Áhitub, sonur hansara Zádok og sonur hansara Áhimáaz. Og hetta vóru bústaðir teirra, tjaldborgir teirra innan landøki teirra: Sonum Árons av ættargrein Kehatita – tí teir fingu fyrstir lut sín – góvu teir Hebron í Júdalandi og beitilendini kring um hana. Men bø borgarinnar og torpar góvu teir Kálebi Jefunnesyni. Og sonum Árons góvu teir griðstaðin Hebron; framvegis Libna við beitilendum, Jattir við beitilendum, Esjtemoa við beitilendum, Hilen við beitilendum, Debir við beitilendum, Ásjan við beitilendum, Jutta við beitilendum og Bet-Sjemesj við beitilendum. Av Benjamins ætt: Gibeon við beitilendum, Geba við beitilendum, Álemet við beitilendum og Ánatot við beitilendum; í alt trettan borgir við beitilendum. Hinir av Kehats sonum fingu eftir ættargreinum sínum við lutkasti tíggju borgir burtur av Efraims ætt og Dáns ætt og hálvari Manasse ætt. Sonum Gersjons lutaðust eftir ættargreinum teirra trettan borgir burtur av Issakars ætt, Ásjers ætt, Naftali ætt og hálvari Manasse ætt í Básjan. Synir Merari fingu eftir ættargreinum sínum við lutkasti tólv borgir burtur av Rubens ætt, Gáds ætt og Zebulons ætt. Síðan góvu Ísraelsmenn Levitunum borgirnar við beitilendum; teir góvu teimum eftir lutkasti navngreindu borgir burtur av ætt Júdasona, ætt Símeonssona og ætt Benjaminssona. Synir Kehats fingu eftir ættargreinum sínum burtur av Efraims ætt tær borgir, ið teimum lutaðust; og teir góvu teimum griðstaðin Sikem við beitilendum á Efraims fjøllum, Gezer við beitilendum, Jokmeam við beitilendum, Bet-Hóron við beitilendum, Ajjalon við beitilendum og Gát-Rimmon við beitilendum. Av hálvari Manasse ætt Áner við beitilendum og Jibleam við beitilendum; hetta lutaðist hinum av Kehats ætt. Sonum Gersjons lutaðist eftir ættargreinum teirra hin helmingurin av Manasse ætt: Gólan í Básjan við beitilendum og Asjtarot við beitilendum; av Issakars ætt: Kedesj við beitilendum, Dobrat við beitilendum, Jarmut við beitilendum og En-Gannim við beitilendum; av Ásjers ætt: Masjal við beitilendum, Abdon við beitilendum, Hukok við beitilendum og Rehob við beitilendum; av Naftali ætt: Kedesj í Gálileu við beitilendum, Hammot við beitilendum og Kirjatáim við beitilendum. Hinum Levitunum, Merarutunum lutaðist burtur av Zebulons ætt: Rimmon við beitilendum og Tábor við beitilendum; og hinumegin Jórdan áraka Jeriko eystan fyri Jórdan burtur av Rubens ætt: Bezer í oyðimørkini við beitilendum, Jáza við beitilendum, Kedemot við beitilendum og Mefáat við beitilendum. Av Gáds ætt: Rámot í Gilead við beitilendum, Máhanáim við beitilendum, Hesjbon við beitilendum og Jázer við beitilendum.